CELEX: 22013A0718(01)
Language: hu
Date: 2013-07-18 00:00:00
Title: Megállapodás az Európai Közösség és a Dán Királyság között a polgári és kereskedelmi ügyekben a joghatóságról, valamint a polgári és kereskedelmi ügyekben hozott határozatok elismeréséről és végrehajtásáról

18.7.2013   
            
            
               HU
            
            
               Az Európai Unió Hivatalos Lapja
            
            
               L 195/1
            
         Megállapodás az Európai Közösség és a Dán Királyság között a polgári és kereskedelmi ügyekben a joghatóságról, valamint a polgári és kereskedelmi ügyekben hozott határozatok elismeréséről és végrehajtásáról
   A 2006/325/EK tanácsi határozattal megkötött (1), az Európai Közösség és a Dán Királyság közötti, a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2005. október 19-i megállapodás (2) (a továbbiakban: a megállapodás) 4. cikke kimondja, hogy amennyibe a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (3) 74. cikkének (2) bekezdése szerinti végrehajtási intézkedések elfogadására kerül sor, Dánia értesíti a Bizottságot arról a döntéséről, hogy az ilyen intézkedések tartalmát végrehajtja-e vagy sem.
   2011. november 10-én elfogadták a tartással kapcsolatos ügyekben a joghatóságról, az alkalmazandó jogról, a határozatok elismeréséről és végrehajtásáról, valamint az e területen folytatott együttműködésről szóló 4/2009/EK tanácsi rendelet X. és XI. mellékletének megállapításáról szóló, 1142/2011/EU bizottsági végrehajtási rendeletet (4). A megállapodás 3. cikke (2) bekezdésének megfelelően Dánia 2009. január 14-i keltezésű levelében már értesítette a Bizottságot arról a döntéséről, hogy végrehajtja a 4/2009/EK tanácsi rendelet (5) azon rendelkezéseit, amelyek a 44/2001/EK rendelet (6) módosítására vonatkoznak.
   A megállapodás 4. cikkének megfelelően Dánia 2012. január 11-i levelében értesítette a Bizottságot azon határozatáról, amely szerint végrehajtja az 1142/2011/EU végrehajtási rendelet tartalmát. Vagyis a tartással kapcsolatos ügyekben a joghatóságról, az alkalmazandó jogról, a határozatok elismeréséről és végrehajtásáról, valamint az 1142/2011/EU végrehajtási rendelet rendelkezéseit alkalmazni kell az Európai Unió és Dánia közötti kapcsolatokban.
   A megállapodás 4. cikkének (4) bekezdése alapján a dán értesítés kölcsönös kötelezettségeket hoz létre Dánia és az Európai Unió között. Tehát az 1142/2011/EU végrehajtási rendelet a megállapodás módosításának minősül, amennyiben módosítja a 4/2009/EK rendelettel módosított 44/2001/EK rendeletet, és ahhoz tartozó mellékletnek tekinthető.
   A megállapodás 4. cikkének (3) bekezdése értelmében az 1142/2011/EU végrehajtási rendelet dániai közigazgatási végrehajtására a Brüsszel I. rendeletről szóló, 2006. december 20-i 1536. sz. dán törvény 9. szakasza alapján kerülhet sor. A szükséges közigazgatási intézkedések 2012. január 11-én léptek hatályba.
   
      (1)  HL L 299., 2005.11.16., 62. o.
   
      (2)  HL L 120., 2006.5.5., 22. o.
   
      (3)  HL L 12., 2001.1.16., 1. o.
   
      (4)  HL L 293., 2011.11.11., 24. o.
   
      (5)  HL L 7., 2009.1.10., 1. o.
   
      (6)  HL L 149., 2009.6.12., 80. o.